Rotstergaast
Rotstergaast, earder ek Lytse Gaast, is in doarp yn it súdeasten fan de gemeente De Fryske Marren. It doarp hat likernôch 215 ynwenners yn 2004 en 190 yn 2018. 

Yn de namme ferwiist gaast nei "hichte" en ferwiist Rotster nei Rottum. Yn de midsiuwen waard it Rutnergast neamd. It westlike diel hiet eartiids Westergaast. Tusken Rotstergaast en Nijskoat lei Heechhout.

Yn 1315 hie Rotstergaast twa kapellen, ien dêrfan waaard parochytsjerke. It tsjerkhôf mei ien fan de Klokkestuollen yn Fryslân leit op in hichte efter it tsjerkje. Dat tsjerkje wurdt ek as doarpshûs brûkt. 

It hat gjin skoalle mear, de bern geane yn Sint Jansgea nei skoalle.
Yn de âlde skoalle fan Rotstergaast wennet keunstner Allard Elout. Earder waard dit agraryske gebiet bewenne troch fiskers dy't De Tsjonger befearen.

Befolking 
1954 - 125
1959 - 270
1964 - 275
1969 - 262
1973 - 230
2004 - 215

Tsjerke 
Kapel fan Rotstergaast. Sûnt 1986 bûten gebrûk. It tsjerklike oansjen fan it gebou bleau bewarre. Tsjintwurdige funksje: doarpshûs.

Strjitten 
Biskopswei - neamd nei pleats De Biskop.
Gaasterwei - foarmet de ferbining mei De Pôle yn Rotsterhaule. 
Skoatterwei - de dyk nei Aldskoat en Nijskoat.
Snakkerbuorren - de buorskip Rotstergaast waard yn 1852 sa neamd troch master M.F. Koksma. Soe betsjutte kinne dat der in soad snakt of praten waard.
Tsjerkepaad - paad nei it tsjerkje fan Aldskoat mei in draai oer de Engelenfeart mei klaphikjes.

Sjoch ek 
 Fryske doarpen.

 
Doarp of stêd yn Skoatterlân 
Doarp of stêd yn Haskerlân 
Doarp of stêd yn Skarsterlân
Doarp of stêd yn De Fryske Marren